ตลท.ขึ้น SP หุ้น RICH เข้าข่ายต้องปรับปรุงฐานะการเงิน หลังปี 59 ขาดทุนอ่วม
ตลท.ขึ้น SP หุ้น RICH เข้าข่ายต้องปรับปรุงฐานะการเงินและการดำเนินงาน หลังปี 59 ขาดทุนเพิ่มเกือบ 6 เท่าตัว มาที่ 1.14 พันลบ.
1 มี.ค. 2560

ตลท.ขึ้น SP หุ้น RICH เข้าข่ายต้องปรับปรุงฐานะการเงินและการดำเนินงาน หลังปี 59 ขาดทุนเพิ่มเกือบ 6 เท่าตัว มาที่ 1.14 พันลบ.
ตลาดหลักทรัพย์แห่งประเทศไทย (ตลท.) ได้ประกาศขึ้นเครื่องหมาย SP (Suspension) เพื่อห้ามการซื้อหรือขายหลักทรัพย์ของบริษัท ริช เอเชีย คอร์ปอเรชั่น จำกัด (มหาชน) หรือ RICH ตั้งแต่วันที่ 1 มีนาคม 2560 จนกว่าตลาดหลักทรัพย์จะได้ข้อสรุป ซึ่งขณะนี้อยู่ระหว่างพิจารณาว่าบริษัทเข้าข่ายต้องปรับปรุงฐานะการเงินและการดำเนินงานหรือไม่
โดย RICH ได้นำส่งงบการเงินประจำปี สิ้นสุดวันที่ 31 ธ.ค.59 ฉบับที่ผ่านการตรวจสอบจากผู้สอบบัญชีมายังตลาดหลักทรัพย์โดยมีฐานะการเงินที่อาจเข้าข่ายอาจถูกเพิกถอนกล่าวคือมีส่วนของผู้ถือหุ้นต่ำกว่าศูนย์ทั้งนี้คาดใช้เวลาตรวจสอบไม่เกิน 7 วันทำการ หรือภายในวันที่ 9 มีนาคม 2560
อนึ่ง RICH รายงานผลการดำเนินงานปี 59 ที่ขาดทุน 1.14 พันล้านบาท จากปีก่อนขาดทุน 165.15 ล้านบาท โดยขาดทุนเพิ่มขึ้น 593.21%